Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1111

2. A mezőgazdasági termelés főbb ökológiai tényezői TÉMÁK VIZSGASZINTEK Középszint Emelt szint 2.1 A mezőgazdasági termelés környezete Ismerje az abiotikus (éghajlat, talaj) és a biotikus (növények, állatok, ember tevékenysége) tényezőknek a növények növekedésében és fejlődésében betöltött szerepét. Nevezze meg az abiotikus és biotikus tényezők okozta károk elleni védekezési lehetőségeket. 2.2 Éghajlattani ismeretek Definiálja az éghajlatot jellemző fontosabb számértékeket (összeg, középérték, szélső értékek, ingás, sokévi átlag, eltérés). Jellemezze az I. főkörzet (Alföld és Mezőföld), a II. főkörzet (Kisalföld), a III. főkörzet (Dunántúli-középhegység és dombság), valamint a IV. főkörzet (Északi-középhegység) éghajlatát. Értékelje egy adott termesztési körzet éghajlatát jellemző alapadatokat. 2.3 Agrometeorológiai ismeretek Definiálja az agrometeorológia feladatát. Értékelje a napsugárzás és a hőmérséklet, valamint a csapadék és a szél növények életében betöltött szerepét. Ismerje a növényfenológia és a kritikus időszak fogalmát. 2.4 Talajtan Ismerje a talaj kialakulása során lejátszódó fizikai, kémiai és biológiai mállási folyamatokat. Értelmezze a talaj fizikai tulajdonságait (mechanikai összetétel, kötöttség, higroszkóposság, kapilláris vízemelés, szerkezet, duzzadó- és zsugorodó képesség, hézagtérfogat, víz-, levegő- és hőgazdálkodás). Különítse el a talaj ásványait. 2009/56. szám Értelmezze a talaj kémiai tulajdonságait (a kolloidok tulajdonságai és szerkezetük, a kémhatás). Ábrázolja a szén- és a nitrogén körforgalmát. Értelmezze a talaj biológiai tulajdonságait (a talaj élőlényei, a humusz, a talaj érettsége és termőképessége). Ismertesse a foszfor és a kálium körforgalmát. Definiálja az ionadszorpció, a báziskicserélődés és az adszorpciós komplexus fogalmát. Csoportosítsa és jellemezze a hazai talajok főbb típusait (váz-, erdő-, mezőségi, szikes, réti, láptalajok). Talajtérkép alapján határozza meg az adott településre jellemző talajtípusokat. 2.5 Talajjavítás és talajvédelem Ismerje a talajjavítás fogalmát, jelentőségét, a fizikai, kémiai és biológiai talajjavítás lényegét. Definiálja a talajvédelem, az erózió, a defláció és a belvíz fogalmát. Ismerje az eróziót és a deflációt befolyásoló tényezőket. Mutassa be a savanyú, szikes, homok talajok javítását. Jellemezze az erózió elleni agrotechnikai talajvédelmi eljárásokat. Jellemezze a defláció elleni védekezés módjait. Jellemezze az erózió elleni műszaki talajvédelmi eljárásokat. Ismerje a talajszennyeződés forrásait és a talajvédelem lehetőségeit.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes